Premierul Marcel Ciolacu a reacționat extrem de dur la scandalul legat de un elev din București care a fost violat de 2 ori într-o baie. Ciolacu a spus că va primi toate informările despre acest caz și "acolo nu va rămâne piatră pe piatră".
"Până mâine dimineață vom știi exact. Acolo nu rămâne piatră pe piatră. Dacă se dovedește că directoarea a ascuns o astfel de faptă, atunci nu mai rămâne piatră pe piatră.
Până mâine dimineață o să primesc toate informările. Dar, totuși, trăim în una dintre cele mai sigure țări din Europa. Este greu să digeri astfel de fapte, un altfel de caz.
Investim în educație sume foarte mari și toate aceste investiții vor aduce și o ordine. Și profesorii trebuie plătiți diferențiat pentru că nu poți plăti la fel un profesor într-un liceu unde nimeni nu a luat Bacul, acel profesor să fie plătit ca unul care are 10 olimpici în clasă", a spus Marcel Ciolacu, la Antena 3 CNN.